als_Latn dik_Latn sag_Latn
Halimi:Lufta për lirinë e Kosovës e bashkoi diasporën shqiptare
Agjencia e lajmeve INA kohë pas kohe do të botoj portrete të veprimtarëve shqiptarë në SHBA, që kanë qenë pjesë e aktiviteteve kombëtare për çështjen e pa zgjidhur shqiptare në Ballkan dhe për lirinë e Kosovës.
Këtë herë veçuam Nazim Halimin nga katundi Dragosht i madh të Kërçovës që si shumë mergimtarë tjerë, padrejtësitë politike dhe ekonomike e sollën në vitin 1973 në Amerikë.
Që nga kjo kohë kërçovari erdhi në Çikago dhe i`u bashkua lëvizjeve të mëdha kombëtare shqiptaro-amerikane që vepronin ndër vite për kauzën e madhe kombëtare shqiptare për liri, demokraci dhe pavarësinë e Kosovës.
Ai nis rrëfimin se gjendja e rëndë shqiptare në Ballkan dhe në pjesën më të dhimbshme kombëtare shqiptare të Kosovës asnjëherë nuk e kishte lënë të qetë, dhe shqetësimi dhe preokupimi ende vazhdon.
“Në këto vite unë kam qenë në lidhje me Lëvizjën për Çlirimin e Kosovës që e udhëhiqte nga Gjermania veprimtari, intelektuali, gazetari dhe shkrimtari Jusuf Gërvalla, që tërë materiali propagandistik me tone kombëtare shqiptare na vine në Amerikë dhe unë e shpërndaja gjithandej në dyert e mërgimtarëve tanë në Çikago me rrethinë. Në këto matriale, me disa sqarime që u`a pata bërë rreth përgatitjeve teknike të materialeve që na vinin nga Lëvizja Kombëtare për Çlirimin e trojeve shqiptare dhe të Kosovës me penën e tij të mprehtë të Jusuf Gërvallës, për kohën u bë një platformë e qartë se si disapora shqiptare nëpër botë dhe SHBA të organizohet dhe mobilizohet për udhën e madhe kombëtare për liri dhe pavarësi nga regjimi serb i Beogradit me boshtin pansllavist”, rrëfen veprimtari Halimi.
Si e gjeti lufta e Kosovës diasporën shqiptare në Amerikë?
Në këtë pyetje Nazim Halimi pa hezituar thotë në kujtesën e tij historike se diaspora shqiptare nuk bënte gjumë të rehatshëm ngaqë koha dhe orët vrastare serbe në Kosovë dhe dhuna politike ndaj shqiptarëve në Maqedoni, në Mal të Zi, Preshevë dhe çështja e gjnocidit të Çamërisë e ngritën lartë shpirtin e diasporës shqiptare nëpër botë dhe në SHBA, që në bashkëpunim me organet e shtetit amerikan (senatin dhe kongresin) arritëm që çështjen shqiptare ta fusin brenda në Shtëpinë e Bardhë në Uashington dhe me ato shumë rezoluta dhe konferenca diplomatike, për kohën, hapej udha e epokës shqiptare në Ballkan që me vite kishte mbetur temë e anatemuar nga qarqet e regjimeve komuniste në Beograd, Shkup, Podgoricë dhe Athinë.
Sipas tij, lufta për lirinë e Kosovës e bashkoi diasporën shqiptare në Amerikë dhe të gjithë u bëmë një zë ,një komb,një flamur.
“Dhe erdhëm këtu ku jemi: Kosova u bë shtet i pavarur demokratik dhe janë në zhvillim e sipër edhe shumë projekte tjera madhore për afrimin e popullit shqiptar më trungun tonë të shtetit amë me Shqipërinë dhe me pjesët tona etnike në trojet e veta në Ballkan”, vazhdon Nazim Halimi, një veprimtar i respektuar në mesin e komunitetit.
Ai shtron një çështje imanente se realiteti i ri sot imponon rregullat tjera.
“Ne duhet të jemi të bashkuar e jo të ndarë përmes vijave të partive politike në atdhe. Ne nuk do të jemi si pjesë e gjilperës në sytë e politikanëve tanë, por kur e do koha dhe anashkalimi i programeve të tyre karshi çështjes shqiptare që (ende) nuk është zgjidhur në pjesën e tyre të ndarë nëpër shtetet e fqinjve tanë(grabitqarë) të Ballkan. Prandaj, për këtë moment diaspora shqiptare nuk duhet të qëndrojë vetëm si vëzhguese por do të reagoj në të gjitha instancat relevante të shtetit amerikan në Uashington, sepse për tërë rrjedhat aktuale shqiptare në Ballkan, edhe diaspora shqiptare ka participuar mundin, paranë dhe udhën e panderperë politike për të ardhur këtu ku jemi sot e këtu”, rrëfen me krenari mërgimtari nga Kërçova Nazim Halimi.
Mesazh i tij është se diaspora shqiptare në Amerikë nuk lufton klasën politike në atdhe, por kërkon nga ajo që të bëjë program dhe platformë të qartë kombëtare, sepse sipas tij, në krahë me diasporën shqiptare, klasa politike do të ketë paksa me lehtë në udhën e saj për të zgjidhur problemin actual (ende) të pazgjidhur të çështjes shqiptare në Maqedoni dhe në trojet tona etnike në Ballkan.
“Ende nuk ka përfunduar lufta jonë kombëtare për zgjidhej ne drejtë të çështjes shqiptare,prandaj nga zemra uroj që jemi më të bashkuar dhe tërë organizatat shqiptaro-amerikane dhe KSHA-ja në Çikago dhe gjithandej nëpër Amerikë dhe botë të jemi bashkë rreth një platforme të qartë kombëtare,sepse ne nuk kemi tjetër atdhe pos tokës së shqiptarizmes që uroj një ditë të jemi më shpesh atje dhe të kthehemi tek toka dhe rrënja shqiptare”, thekson në fund të bisedës, veprimtari nga Çikago Nazim Halimi. (Bisedoi: Skender Karaçica/INA)
Komente (1 publikuar):
Publikoni komentin tuaj
Traktati ekonomik mes shqiptarëve – Muhamer PajazitiNë kohën kur po bisedohet mundësia e firmosjes së një Traktati Paqeje mes Kosovës dhe Serbinë kam bindjen se debati duhet të fokusohet më shumë në firmosjen e një Traktati mes Shqipërisë dhe Kosovës. ...
- “Bombat politike” të Kallashit më të rrezikshme se të Zaevit – Kalosh Çeliku
- Konfirmohet partneriteti strategjik politiko - ekonomik me Rusinë
- Selmani: Alsat- M si lejoi propagandën serbe
- Të gjitha versionet mbi shkaqet e rrëzimit të avionit të Germanwings
- Daçiqi nuk u flet mediave shqipfolëse, mirret vetëm me ato serbe!
- Ish-luftëtarët e UÇK-së: Nuk ka birë nëne që na kap për fyti, të kapur janë shqipfolësit e shitur (19)
- Rama harron shqiptarët e Maqedonisë (19)
- Çfarë duhet të bëjnë shqiptarët në krizën aktuale në Maqedoni (10)
- BDI kërkon të jetë pjesë e dialogut për dalje nga kriza (8)
- Shaqiri akuzon BDI për vrasje dhe raste të montuara, kundërpërgjigjet partia e Ahmetit (7)
- Dialogu për krizën në Maqedoni përjashton shqiptarët (7)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn